
[bookmark: OLE_LINK2][bookmark: OLE_LINK3]LĪGUMS Nr. ____
par nekustamo īpašumu apdrošināšanu pret uguns un 
dabas stihiju radītiem postījumiem 
(iepirkuma identifikācijas Nr. VAMOIC 2026/66)
Rīgā
Līguma parakstīšanas datums ir pēdējā pievienotā 
droša elektroniskā paraksta un tā laika zīmoga datums
Valsts aizsardzības militāro objektu un iepirkumu centrs, reģistrācijas Nr. 90009225180, kas darbojas uz Ministru Kabineta 2009. gada 15. decembra noteikumu Nr.1418 „Valsts aizsardzības militāro objektu un iepirkumu centra nolikums” pamata, (turpmāk – Pasūtītājs), tā vadītāja pulkveža Kaspara Miezīša personā, no vienas puses
un 
_______________, vienotais reģistrācijas Nr._____________, kuru uz _______ pamata pārstāv tās _______________, turpmāk – Apdrošinātājs, no otras puses,
turpmāk Pasūtītājs un Apdrošinātājs kopā saukti – Puses un katrs atsevišķi – Puse,
saskaņā ar atklāta konkursa “Nekustamo īpašumu apdrošināšana pret ugunsgrēka un dabas stihiju radītiem postījumiem” (iepirkuma identifikācijas Nr. VAMOIC 2026/66), turpmāk – Iepirkums, komisijas (izveidota ar Centra vadītāja 2026. gada 8. maija rīkojumu Nr. RPDJ/2026-317, 2026. gada ______ sēdē pieņemto lēmumu (protokols Nr. VAMOIC 2026/66- ) un Apdrošinātāja iesniegto piedāvājumu Iepirkumā, noslēdz šādu līgumu (turpmāk - Līgums):

1. LĪGUMA PRIEKŠMETS UN DARBĪBAS LAIKS
1.1. Pasūtītājs pasūta un apmaksā, bet Apdrošinātājs nodrošina Līguma 1.pielikumā pievienotajai Tehniskajai specifikācijai un Līguma 3.pielikumā pievienotajiem Apdrošinātāja apdrošināšanas noteikumiem (Noteikumu nosaukums) atbilstošu īpašuma apdrošināšanas aizsardzību visiem Līguma pielikumā Nr.2 (satur informāciju “Ierobežota pieejamība”) uzskaitītajiem objektiem (turpmāk – Apdrošināšana).
1.2. Noslēdzot Līgumu, Apdrošinātājs apņemas ievērot visas Tehniskajā specifikācijā izvirzītās prasības un sniegt Pasūtītājam Apdrošināšanas pakalpojumus, noslēdzot apdrošināšanas līgumu – polisi (turpmāk – Polise) saskaņā ar Līgumu un tā pielikumiem, kā arī Polises noteikumiem. Parakstot Līgumu, Apdrošinātājs apliecina, ka vienādas kvalitātes apdrošināšanas segums tiks nodrošināts visiem objektiem atbilstoši Līguma un Tehniskās specifikācijas prasībām un tam nav tiesību atkāpties no šī apliecinājuma visā Līguma un Polises darbības laikā.
1.3. Līgums stājas spēkā pēc tā abpusējas parakstīšanas ar tā reģistrācijas dienu Pasūtītāja lietvedības sistēmā un ir spēkā līdz Līgumā un Polisē noteikto saistību izpildei. Līguma reģistrācijas un spēkā stāšanās datums ir pēdējā pievienotā droša elektroniskā paraksta un tā laika zīmoga datums.
1.4. Noslēdzot šo Līgumu, Apdrošinātājs apņemas izsniegt Polisi, kuras spēkā esamības termiņš ir 12 (divpadsmit) mēneši no 2026. gada __. ______, plkst. 00.00 līdz 2027. gada __. ______, plkst. 23.59. 
1.5. Apdrošinātājam nav tiesību Polisi izbeigt, saīsināt tās spēkā esamības termiņu vai grozīt Polises apdrošināšanas segumu, izņemot Līgumā noteiktos gadījumus.

2. APDROŠINĀŠANAS OBJEKTS 
2.1. Apdrošināšanas objektu apraksts ir iekļauts Līguma pielikumā Nr.2 (satur informāciju “Ierobežota pieejamība”).
2.2. Apdrošināšanas objekts Līguma spēkā stāšanās dienā ir visi objektu sarakstā norādītie objekti (turpmāk Līgumā – objekts vai objekti).
2.3. Apdrošināto objektu skaits Līguma darbības laikā var tikt mainīts šajā Līgumā noteiktajā kārtībā.

3. APDROŠINĀŠANAS SEGUMS 
3.1. Apdrošināšanas segums attiecas uz visiem šī Līguma pielikumā Nr.2 ietvertajiem objektiem 24 (divdesmit četras) stundas diennaktī visā Polises darbības periodā. Minimālais risku un zaudējumu cēloņu uzskaitījums, kas nosaka gadījumus, kuros iestājas Apdrošinātāja pienākums izmaksāt apdrošināšanas atlīdzību, ir noteikts Tehniskajā specifikācijā. Apdrošināšanas segums ir papildināts ar Apdrošinātāja apdrošināšanas noteikumos minētajiem paplašinājumiem.
3.2. Ja tiek konstatētas pretrunas starp Tehniskās specifikācijas un/vai Līguma noteikumiem un Apdrošinātāja apdrošināšanas noteikumiem, prioritāri un Pusēm saistoši ir Tehniskās specifikācijas un Līguma noteikumi un to prasības pēc būtības.

4. APDROŠINĀŠANAS POLISES APDROŠINĀJUMA SUMMA, APDROŠINĀŠANAS PRĒMIJA UN PAŠRISKS
4.1. Apdrošinājuma summa katram objektam ir norādīta apdrošināto Objektu sarakstā (Līguma pielikums Nr.4).
4.2. Saskaņā ar Līguma 4.pielikumā iekļauto Apdrošinātāja Finanšu piedāvājumu (satur informāciju “Ierobežota pieejamība”), Līguma kopējā summa ir EUR ____,__ (_______ euro __ centi), neieskaitot pievienotās vērtības nodokli, turpmāk – PVN. tai skaitā:
4.2.1.Apdrošināšanas prēmija Līguma slēgšanas brīdī EUR ___,__ (___ euro __ centi), turpmāk – Prēmija;
4.2.2. līgumcenas rezerve 10 % (desmit procenti) no Līguma 4.2.1. punktā norādītās Apdrošināšanas prēmijas EUR ___,__ (____ euro __ centi), Apdrošināto objektu skaita izmaiņām Līguma darbības laikā, turpmāk – Rezerve.
4.3. Pasūtītājam Līguma darbības laikā ir tiesības Rezervi neizmantot vai izmantot daļēji.
4.4. Prēmija ietver visas ar Apdrošināšanas polises izsniegšanu un Apdrošināšanu saistītās izmaksas un visus piemērojamos nodokļus un nodevas.
4.5. Pasūtītāja pašrisks ir EUR 140,00 (viens simts četrdesmit euro un nulle centu) par katru Apdrošināšanas gadījumu katrā Apdrošinātajā objektā.
4.6. Pasūtītāja pašrisks stiklojumam ir EUR 70,00 (septiņdesmit euro un nulle centu) par katru Apdrošināšanas gadījumu katrā Apdrošinātajā objektā.

5. APDROŠINĀŠANAS POLISES NOSLĒGŠANA, DARBĪBA UN PRĒMIJAS SAMAKSAS KĀRTĪBA
5.1. Apdrošinātājs 5 (piecu) darba dienu laikā no Līguma spēkā stāšanās dienas sagatavo un nosūta Pasūtītājam e-rēķinu un Polisi ar visiem tās pielikumiem. Polise stājas spēkā ar tās izsniegšanas dienu un ir spēkā visu Līguma 1.4.punktā noteikto apdrošināšanas periodu, ievērojot nosacījumu, ka Pasūtītājs Līgumā noteiktajā kārtībā veicis Prēmijas maksājumu.
5.2. Pasūtītājs veic Prēmijas samaksu, veicot pārskaitījumu uz Apdrošinātāja attiecīgajā e-rēķinā norādīto bankas kontu 30 (trīsdesmit) dienu laikā no Apdrošinātāja e-rēķina saņemšanas. Par Prēmijas samaksas dienu tiek uzskatīta diena, kad Pasūtītājs ir veicis pārskaitījumu uz Apdrošinātāja e-rēķinā norādīto bankas kontu.
5.3. Gadījumā, ja tiek grozīts ar Polisi apdrošinātais Objektu saraksts un no tā tiek izslēgti Objekti (Līguma 7.sadaļa), Apdrošinātājs veic Prēmijas pārrēķinu atbilstoši izslēgto objektu Prēmijas vērtībai un proporcionāli atlikušajam laika periodam, kurā netika izmantots apdrošināšanas segums. 
5.4. Apdrošinātājs veic Prēmijas pārmaksas atmaksu saskaņā ar pārrēķinu 30 (trīsdesmit) dienu laikā no vienošanās par grozījumiem Polisē noslēgšanas un otras Puses e-rēķina saņemšanas.
5.5. Apdrošinātājam ir pienākums norīkot 1 (vienu) pastāvīgu Apdrošinātāja darbinieku, kas Līguma ietvaros administrē visus iespējamos apdrošināšanas gadījumus apdrošināšanas perioda laikā.
5.6. Ja Apdrošināšanas atlīdzības izmaksa vai lēmuma pieņemšana par apdrošināšanas atlīdzības izmaksu tiek aizkavēta, tad Pasūtītājam ir tiesības prasīt no Apdrošinātāja līgumsodu 0,1% (nulle komats viena procenta) apmērā no neizmaksātās apdrošināšanas atlīdzības summas par katru nokavēto dienu līdz Apdrošināšanas atlīdzības izmaksas dienai, bet ne vairāk kā 10% (desmit procentus) no neapmaksātās summas kopējā apmēra.
5.7. Ja Apdrošinātājs nepilda kādu no šī Līguma noteikumiem, izņemot Līguma 5.6.punktā minēto pārkāpumu, Pasūtītājam ir tiesības pieprasīt no Apdrošinātāja līgumsodu 500,00 EUR (pieci simti euro un nulle centu) apmērā par katru Apdrošinātāja saistību neizpildes vai nepienācīgas izpildes gadījumu.
5.8. Ja Pasūtītājs neveic norēķinus Līgumā noteiktajos termiņos, Apdrošinātājs ir tiesīgs piemērot līgumsodu 0,1% (nulle komats viena procenta) apmērā no neapmaksātās summas par katru nokavēto dienu, bet ne vairāk kā 10% (desmit procentus) no neapmaksātās summas. Līgumsods netiek piemērots, ja Pasūtītājs neveic norēķinu, pamatojoties uz to, ka Apdrošinātājs nav iesniedzis e-rēķinu (Līguma 5.2.punkts).
5.9. Puses visus otrai Pusei Līgumā paredzētos rēķinus sagatavo elektroniski XML formātā (strukturētais elektroniskais rēķins, jeb e-rēķins), atbilstoši 09.04.2019. Ministru kabineta noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”, pievienojot datnei e-rēķina informāciju PDF formātā. 
5.10. Apdrošinātājs sagatavotos e-rēķinus ar pievienoto PDF datni nosūta elektroniski uz Pasūtītāja oficiālo elektronisko adresi (E-adresi): _DEFAULT@90009225180, bet Pasūtītājs uz Apdrošinātāja oficiālo elektronisko adresi (E-adresi): _PRIVATE@_________, kas iekļauta Oficiālo elektronisko adrešu katalogā un satur Komercreģistra piešķirto reģistrācijas numuru. 
5.11. Apdrošinātāja sagatavotais e-rēķins ir saistošs Pasūtītājam, ja tas ir nosūtīts uz Pasūtītāja šī Līguma 5.10. punktā norādīto oficiālo e-adresi, sagatavots XML formātā ar pievienotu PDF datni, un e-rēķinā un pievienotajā PDF datnē ir norādīts Pasūtītāja Līguma reģistrācijas numurs.
5.12. Apdrošinātājs e-rēķinā, papildus Latvijas Republikas normatīvajos aktos noteiktajiem rekvizītiem, norāda Līguma numuru un datumu, kontu, uz kuru jāpārskaita Prēmija, izsniegtās apdrošināšanas polises numuru un izsniegšanas datumu, Prēmijas kopējo summu bez PVN.
5.13. Par Līgumā noteiktā kārtībā sagatavota un saņemta e-rēķina izcelsmi un autentiskumu Puses var pārliecināties, nosūtot informācijas pieprasījumu uz Līguma 17. sadaļā norādītajām Pušu e-pasta adresēm. 

6. APDROŠINĀŠANAS ATLĪDZĪBAS PIETEIKŠANA UN IZMAKSA
6.1. Pasūtītājam ir pienākums paziņot par apdrošināšanas gadījuma iestāšanos Apdrošinātājam 5 (piecu) darba dienu laikā no tā konstatēšanas brīža.
6.2. Iestājoties Apdrošināšanas gadījumam, Apdrošināšanas atlīdzības pieteikuma iesniegšanas periods tiek noteikts ne mazāks kā 10 (desmit) darba dienas no apdrošināšanas gadījuma konstatēšanas brīža.
6.3. Par Apdrošināšanas atlīdzības pieteikuma iesniegšanas dienu tiek uzskatīta diena, kad Pasūtītājs nosūtījis Apdrošinātājam pieteikumu pa pastu (pasta zīmogs un datums), vai kā elektroniski parakstītu dokumentu uz Apdrošinātāja e-pastu (e-pasta nosūtīšanas datums), vai aizpildījis un iesniedzis Apdrošināšanas atlīdzības pieteikumu tiešsaistē Apdrošinātāja interneta vietnē (ja Apdrošinātājs šādu iespēju ir paredzējis).
6.4. Par Apdrošināšanas atlīdzības pieteikuma saņemšanas dienu tiek uzskatīta:
6.4.1. nākamā darba diena, ja Pasūtītājs Apdrošināšanas atlīdzības izmaksas pieteikumu nosūtījis kā elektroniski parakstītu dokumentu uz Apdrošinātāja e-pastu;
6.4.2. septītā diena pēc Apdrošināšanas atlīdzības izmaksas pieteikuma nodošanas pastā (pasta zīmogs un datums), ja tas tiek nosūtīts kā ierakstīts sūtījums;
6.4.3. diena, kurā Pasūtītāja par Līguma izpildi atbildīgā kontaktpersona (Līguma pielikums Nr.8) ir aizpildījusi un iesniegusi Apdrošināšanas atlīdzības pieteikumu tiešsaistē Apdrošinātāja interneta vietnē (ja Apdrošinātājs šādu iespēju ir paredzējis);
6.4.4. diena, kad saņemts Apdrošinātāja apliecinājums par Apdrošināšanas atlīdzības pieteikuma saņemšanu, ja tas ir saņemts ātrāk par Līguma 6.4.1. vai 6.4.2.punktā noteikto termiņu. 
6.5. Pēc Apdrošināšanas atlīdzības pieteikuma saņemšanas Apdrošinātājs informē Pasūtītāju, vai Apdrošinātājam nepieciešama objekta apskate, izmantojot savu personālu. Ja Apdrošinātājs Līguma 13.sadaļā noteiktajā kārtībā nepiesaka Apdrošinātā objekta apskati 3 (trīs) darba dienu laikā pēc Apdrošināšanas atlīdzības pieteikuma saņemšanas dienas un 3 (trīs) darba dienu laikā pēc apmeklējuma pieteikuma apstiprināšanas dienas neveic objekta apskati, kā arī nepaziņo par pamatotiem apskates aizkavēšanās iemesliem un ilgumu, Pasūtītājam ir tiesības uzsākt sakārtošanas un remonta darbus. Pasūtītājam jebkurā gadījumā ir tiesības veikt pasākumus un darbus avārijas situācijas un turpmāku zaudējumu novēršanai, kā arī objekta drošības režīma nodrošināšanai.
6.6. Pēc Apdrošināšanas atlīdzības pieteikuma saņemšanas, Apdrošinātājs 10 (desmit) dienu laikā rakstveidā paziņo Pasūtītājam, nosūtot uz Pasūtītāja e-pastu: pasts@vamoic.gov.lv, informāciju par visiem dokumentiem, kas nepieciešami, lai Apdrošinātājs pieņemtu lēmumu par to, vai notikušais negadījums kvalificējams kā Apdrošināšanas gadījums. Ja šāds sūtījums netiek saņemts, tiek uzskatīts, ka Apdrošinātāja rīcībā ir visi nepieciešamie dokumenti apdrošināšanas gadījuma izvērtēšanai un lēmuma pieņemšanai.
6.7. Ja Apdrošinātājs atbilstoši Līguma 6.6.punktam ir pieprasījis iesniegt papildu dokumentus, Pasūtītājs izsniedz pieprasītos dokumentus 30 (trīsdesmit) dienu laikā no pieprasījuma saņemšanas. Ja objektīvu iemeslu dēļ pieprasītos dokumentus nav iespējams iesniegt minētajā termiņā, Pasūtītājs par to informē Apdrošinātāju un attiecīgie dokumenti tiek iesniegti Apdrošinātājam, tiklīdz tas ir iespējams.
6.8. Ja objekts vai informācija/dokumenti par objektu, kurā ir iestājies Apdrošināšanas gadījums satur ierobežotas pieejamības informāciju atbilstoši Informācijas atklātības likumam, vai informāciju, kas ir atzīstama par valsts noslēpumu, Apdrošinātājam ir iespējams veikt objekta apskati/remontu vai iepazīties ar attiecīgās informācijas/dokumentu saturu, ja Apdrošinātājam atbilstoši normatīvo aktu prasībām ir atbilstoša atļauja. Ja Apdrošinātājam nav atļaujas iepazīties ar šādu informāciju, tas nevar būt par pamatu atteikumam izmaksāt Apdrošināšanas atlīdzību.
6.9. Apdrošinātājs pieņem lēmumu par apdrošināšanas atlīdzības izmaksu ne vēlāk kā 5 (piecu) darba dienu laikā pēc visu nepieciešamo dokumentu, kas pierāda apdrošināšanas gadījuma iestāšanos un zaudējuma apmēru, saņemšanas dienas un 3 (trīs) darba dienu laikā par pieņemto lēmumu elektroniski (nosūtot informāciju uz e-pastu: pasts@vamoic.gov.lv) informē Pasūtītāju.
6.10. Apdrošinātājs izmaksā atlīdzību 5 (piecu) darba dienu laikā pēc pozitīva lēmuma par Apdrošināšanas atlīdzības izmaksu pieņemšanas brīža.
6.11. Ja pēc negadījuma atzīšanas par Apdrošināšanas gadījumu pastāv strīds par Apdrošināšanas atlīdzības apmēru, Apdrošinātājam jebkurā gadījumā 5 (piecu) darba dienu laikā jāizmaksā tā Apdrošināšanas atlīdzības daļa, kuru Apdrošinātājs uzskata par pamatotu un pierādītu saskaņā ar iesniegtajiem dokumentiem.
6.12. Maksimālais izmaksājamās Apdrošināšanas atlīdzības apmērs katram objektam ir noteikts Līguma pielikumā Nr.4 (Apdrošinātāja finanšu piedāvājums), un tas netiek ierobežots ar Apdrošinātāja noteiktu atbildības limitu, kas ir mazāks par šo summu.

7. IZMAIŅU VEIKŠANA APDROŠINĀŠANAS POLISĒ
7.1. Apdrošināšanas seguma izmaiņas Polisē tiek veiktas šajā sadaļā un Tehniskajā specifikācijā noteiktajā kārtībā.
7.2. Maksimālais grozījumu apmērs Polisē, kāds pieļaujams šīs Līguma sadaļas ietvaros tiek noteikts ievērojot Līguma 4.2.2. punktā noteikto līgumcenas Rezervi (izņemot Polises summas samazinājumu pēc apdrošināšanas atlīdzības izmaksas objekta pilnīgas bojāejas gadījumos).
7.3. Pasūtītājam ir tiesības izslēgt vai pievienot objektus sarakstam (Līguma pielikums Nr.2), savlaicīgi, vismaz 5 (piecas) darba dienas pirms nepieciešamajām izmaiņām Objektu sarakstā informējot par to Apdrošinātāju, norādot Objekta nosaukumu, numuru Objektu sarakstā un datumu, no kura Objektam pārtraucams Apdrošināšanas segums, vai sniedz informāciju par sarakstam pievienojamo objektu.
7.4. Pēc Līguma 7.3.punktā noteiktā paziņojuma saņemšanas Apdrošinātājs precizē saņemto informāciju, ja tas nepieciešams, un veic Līguma 4.2.1. punktā noteiktās Prēmijas pārrēķinu atbilstoši Apdrošināšanas seguma izmaiņām. Prēmijas pārrēķināšanai izmanto Apdrošinātāja piedāvājumā norādītās Objektu Apdrošināšanas summas un attiecīgās Prēmijas, kā arī proporcionāli neizmantoto Apdrošināšanas periodu. Aprēķins tiek veikts par pilnām dienām atlikušajam Līguma darbības periodam.
7.5. Pamatojies uz Pasūtītāja Līguma 7.3.punktā noteiktajā kārtībā sniegto informāciju, Apdrošinātājs ne vēlāk kā 5 (piecu) darba dienu laikā sagatavo izmaiņas apdrošināto Objektu sarakstā, un noformē tās kā pielikumu/grozījumu Polisei un nosūta Pasūtītājam ne vēlāk kā 3 (trīs) darba dienu laikā no izmaiņu veikšanas dienas.
7.6. Izmaiņas Objektu sarakstā tiek noformētas, Pusēm parakstot grozījumus Polisē un reģistrējot pie Līguma. Veiktie grozījumi Polisē un Objektu sarakstā ir par pamatu Prēmijas korekcijai un e-rēķina iesniegšanai atbilstoši Līguma 5.3.un 5.4.punktam.
7.7. Polises pielikuma/grozījumu sagatavošana vai grozīšana neietekmē apdrošināšanas spēkā esamību, kas noteikta saskaņā ar Līguma un Tehniskās specifikācijas prasībām.
7.8. Sankciju piemērošanas gadījumā Puses rīkojas saskaņā ar Līguma noteikumiem tiktāl, ciktāl tas nav pretrunā faktu konstatēšanas brīdī spēkā esošajiem starptautiskajiem instrumentiem vai normatīvajiem aktiem.

8. LĪGUMA IZBEIGŠANA
8.1. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji Līgumā noteiktajā kārtībā.
8.2. Pasūtītājam ir tiesības vienpusēji atkāpties no Līguma šādos gadījumos:
8.2.1. ja Apdrošinātājs ilgāk kā 20 (divdesmit) dienas nepilda Līgumā paredzētās saistības vai pilda tās tikai daļēji;
8.2.2. Apdrošinātājam tiek anulēta licence apdrošināšanas veikšanai;
8.2.3. Apdrošinātājam aprēķinātais līgumsods sasniedzis Līgumā noteikto maksimālo apmēru – 10% (desmit procenti) no nesamaksātās summas;
8.2.4. Publisko iepirkumu likuma 64. panta pirmajā daļā minētajos gadījumos.
8.2.5. ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.2.6. Apdrošinātājs ar kompetentās institūcijas lēmumu ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, Apdrošinātājam noteikti liegumi, vai uzlikti sodi, vai aizliegta darbība, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros, Apdrošinātāju ir atbrīvojusi no naudas soda, vai samazinājusi naudas sodu;
8.2.7. Apdrošinātājam ir apturēta saimnieciskā darbība, uzsākts maksātnespējas process, likvidācija, tā darbība tiek izbeigta vai pārtraukta;
8.3. Apdrošinātājam ir tiesības vienpusēji izbeigt Līgumu/Polisi pirms tā darbības termiņa beigām tikai gadījumā, ja:
8.3.1. Apdrošināšanas līguma likuma noteiktajos gadījumos;
8.3.2. Apdrošināšanas pakalpojumu sniegšana nav iespējama no Apdrošinātāja neatkarīgu un objektīvu apstākļu dēļ;
8.3.3. ja Līgumu nav iespējams izpildīt tādēļ, ka Pasūtītājam ir piemērotas starptautiskās vai nacionālās sankcijas, tai skaitā Apvienotās Karalistes vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.4. Līguma 8.2. un 8.3.punktā noteiktajos gadījumos Līgums uzskatāms par izbeigtu 7. (septītajā) dienā pēc Puses paziņojuma par atkāpšanos izsūtīšanas dienas. Šāds paziņojums jānosūta kā ierakstīts un izsekojams pasta sūtījums vai kā elektroniski parakstīts dokuments uz Līguma 17.sadaļā norādīto adresi. 
8.5. Ja Līgums tiek pilnībā pārtraukts tā spēkā esamības laikā un Apdrošināšanas periodā par visiem pieteiktajiem Apdrošināšanas gadījumiem izmaksāto Apdrošināšanas atlīdzību summa ir mazāka par iemaksātās Prēmijas daļu, ko nosaka proporcionāli Polises spēkā esamības laikam, ar ne vairāk kā 2 (divu) dienu novirzi, tad Apdrošinātājs atmaksā Pasūtītājam neizmantoto Prēmiju par atlikušo periodu līdz Polises beigām, neieturot jebkāda veida administratīvos izdevumus vai kāda cita veida ieturējumus. Šādos gadījumos aprēķins ir jāveic ne vēlāk kā 1 (vienas) darba dienas laikā no Pasūtītāja pieprasījuma saņemšanas dienas. Ja minētais nosacījums par kopējo Apdrošināšanas periodā izmaksāto atlīdzību un iemaksātās Prēmijas kopsakarību neizpildās, tad Apdrošinātājam ir tiesības iemaksāto un neizmantoto prēmijas daļu neatmaksāt.
8.6. Līguma 8.5.apakšpunktā minētajos gadījumos neizmantotā Prēmija, pamatojoties uz rakstisku Pasūtītāja iesniegumu, tiek ieskaitīta Pasūtītāja kontā 10 (desmit) darba dienu laikā, skaitot no Līguma izbeigšanas dienas.

9. NEPĀRVARAMA VARA
9.1. Puses nenes atbildību par pilnīgu vai daļēju Līguma neizpildi, ja tā radusies pēc Līguma  spēkā stāšanās dienas nepārvaramu, no Pusēm neatkarīgu ārkārtēju apstākļu dēļ, kurus nav iespējams ne paredzēt, ne novērst un kuri iziet ārpus Pušu kontroles un atbildības: dabas katastrofa, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, valdības lēmumi un rīkojumi, un citi apstākļi, kas neiekļaujas Pušu iespējamās kontroles robežās. 
9.2. Lai attiecīgā Puse tiktu atbrīvota no minētā Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma  izpildes šķēršļus.
9.3. Pusei, kas nokļuvusi nepārvaramas varas apstākļos, nekavējoties, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegusi Latvijas tirdzniecības un rūpniecības kamera vai citas kompetentas iestādes un kura satur nepārvaramas varas apstākļu apstiprinājumu un raksturojumu. Nesavlaicīga paziņojuma gadījumā Puses netiek atbrīvotas no Līguma saistību izpildes.
9.4. Šajos gadījumos Līgumā noteiktais izpildes un samaksas termiņš pagarinās par šo apstākļu darbības laiku, bet ne ilgāk kā par 3 (trīs) mēnešiem.
9.5. Ja nepārvaramas varas apstākļu dēļ Līgumā noteiktās saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) kalendārās dienas iepriekš. Šajā gadījumā Puses veic savstarpējo norēķinu par Apdrošinātāja līdz Līguma izbeigšanas brīdim kvalitatīvi izpildītajiem pakalpojumiem.
9.6. Līguma 9.1.punktā minētie gadījumi neatbrīvo Apdrošinātāju no pienākuma atlīdzināt zaudējumus objektiem, ja šādi gadījumi ir Apdrošinātie riski Polisē.
9.7. Par nepārvaramas varas apstākli nav uzskatāms:
9.7.1. Apdrošinātāja darbinieku attaisnota prombūtne (slimība, atrašanās karantīnā, vai pašizolācijā u.c.)  un saistību neizpilde, nesavlaicīga vai nepienācīga izpilde, kā arī Apdrošinātāja darbinieku strīdi, streiki;
9.7.2. apstāklis, kad Apdrošinātājam vai tā Pakalpojumu sniegšanā iesaistītajiem darbiniekiem vairs nav spēkā esoši sertifikāti vai atļaujas, kas nepieciešamas Līgumā paredzēto saistību izpildei.


10. DOMSTARPĪBAS UN STRĪDU IZŠĶIRŠANA
10.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
10.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
10.3. Ja 30 (trīsdesmit) kalendāro dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.

11. KONFIDENCIALITĀTE
11.1. Apdrošinātājs apņemas ievērot konfidencialitāti, tajā skaitā:
11.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās, vai ir iesaistītas Līguma izpildē;
11.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Apdrošinātājam pieejama Līguma izpildes gaitā.
11.2. Pasūtītājs apņemas ievērot konfidencialitāti un bez Apdrošinātāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kurus pirms šā Līguma noslēgšanas Apdrošinātājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā Apdrošinātājs nevar noteikt par komercnoslēpumu Līguma priekšmetu un tā izpildes rezultātu.
11.3. Konfidencialitātes ierobežojumi neattiecas uz publisku un vispārpieejamu informāciju, kā arī uz informāciju, kuru saskaņā ar Līguma noteikumiem vai normatīvo aktu prasībām ir paredzēts darīt zināmu trešajām personām.
11.4. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
11.5. Konfidencialitātes noteikumiem nav laika ierobežojuma un uz tiem neattiecas Līguma darbības termiņš.
11.6. Apdrošinātājam nav tiesību izvietot Pasūtītāja logotipu Apdrošinātāja tīmekļvietnē vai citos reklāmas vai informatīvajos materiālos. Apdrošinātājs ir atbildīgs par to, lai Līguma izpildē piesaistīto apakšuzņēmēju tīmekļvietnēs vai citos reklāmas vai informatīvajos materiālos netiktu izvietots Pasūtītāja logotips.

12. APAKŠUZŅĒMĒJU PIESAISTĪŠANA UN NOMAIŅA
12.1. Saskaņā ar iepirkumā iesniegto piedāvājumu, Apdrošinātājs Līguma izpildē piesaista/nepiesaista apakšuzņēmējus. Apdrošinātājam ir tiesības Līguma izpildē piesaistīt apakšuzņēmējus, un to piesaiste pie Līguma tiek noformēta ar apakšuzņēmēju sarakstu (Pielikums Nr.11). Apdrošinātājs apņemas nekavējoties paziņot Pasūtītājam par jebkurām izmaiņām Apakšuzņēmēju sarakstā norādītajā informācijā, kā arī papildināt un iesniegt informāciju par Apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 
12.2. Apdrošinātājs nav tiesīgs nodot savas tiesības vai pienākumus apakšuzņēmējam bez Pasūtītāja rakstiskas piekrišanas. Ja Apdrošinātājs vēlas nomainīt kādu no apakšuzņēmējiem vai piesaistīt jaunu apakšuzņēmēju, Apdrošinātājs to rakstveidā saskaņo ar Pasūtītāju.
12.3. Apakšuzņēmējam, kuru Apdrošinātājs vēlas piesaistīt, normatīvajos aktos noteiktajos gadījumos jābūt reģistrētam Komercreģistrā un tam uz apakšuzņēmēju piesaistes pieteikuma iesniegšanas dienu ir jāatbilst Publisko iepirkumu likuma un citu normatīvo aktu prasībām.
12.4. Apdrošinātājs apakšuzņēmēju piesaistīšanas/nomaiņas gadījumā iesniedz apakšuzņēmēju saraksta projektu (ja saraksts tiek sagatavots un parakstīts papīra formātā, tad iesniedz 2 (divus) saraksta eksemplārus), kurā norādīta visa aktuālā informācija par Līguma izpildē piesaistītajiem apakšuzņēmējiem (konsolidētā versija ar aktuālo informāciju) saskaņā ar Līgumam pievienoto paraugu (Līguma pielikums Nr.10). 
12.5. Apdrošinātājam par apakšuzņēmēju jāiesniedz Pasūtītājam sekojoši dokumenti:
12.5.1. pieteikums apakšuzņēmēju nomaiņai vai piesaistīšanai, norādot nododamo darbu veidu un summu euro bez PVN no kopējā veicamo darbu apjoma;
12.5.2. apliecinājums, kas apstiprinātu apakšuzņēmēja gatavību veikt tam paredzētos darbus; 
12.5.3. apliecinājums, ka apakšuzņēmējs Līguma izpildē nepiesaistīs Krievijas Federācijas vai Baltkrievijas Republikas pilsoņus, kā arī personas, kas pēc 2022. gada 24. februāra apmeklējušas Krievijas Federāciju vai Baltkrievijas Republiku.
Apliecinājumi jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja apliecinājumu paraksta pilnvarota persona, apakšuzņēmējam jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt apliecinājumu.
12.5.4. apakšuzņēmēja kvalifikāciju apliecinoši dokumenti saskaņā ar atklāta konkursa (iepirkuma identifikācijas Nr. VAMOIC 2026/66) nolikumu, gadījumos, kad Apdrošinātājs vēlas nomainīt apakšuzņēmēju, uz kura iespējām balstījies savas kvalifikācijas novērtēšanai.
12.6. Pasūtītājs apakšuzņēmēja atbilstību Publisko iepirkumu likuma noteikumiem un Starptautisko un Latvijas Republikas nacionālo sankciju likuma 11.1 pantam pārbauda saskaņā ar Publisko iepirkumu likuma un atklāta konkursa nolikuma (iepirkuma identifikācijas Nr. VAMOIC 2026/66) noteikumiem un papildus veicot pārbaudi vai pret apakšuzņēmēju, (uzņēmumu, vai šī uzņēmuma valdes vai padomes locekli, patieso labuma guvēju, pārstāvēttiesīgo personu vai prokūristu) nav noteiktas starptautiskās un nacionālās sankcijas. Pozitīva lēmuma gadījumā saskaņo iesniegto apakšuzņēmēju sarakstu. 
12.7. Apakšuzņēmēju atbilstības pārbaude normatīvajos aktos un iepirkuma procedūras nolikumā noteiktajām prasībām tiek veikta dienā, kad Pasūtītājs pieņem lēmumu par apakšuzņēmēju piesaisti vai nomaiņu.
12.8. Grozījumi Līgumam pievienotajā apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
12.9. Apakšuzņēmēja piesaistīšana Līgumu izpildē neatbrīvo Apdrošinātāju no atbildības par Līguma izpildi kopumā vai kādā no daļām, kā arī neuzliek Pasūtītājam papildus pienākumus un saistības. Apdrošinātājs ir atbildīgs par to, lai apakšuzņēmējs nepiesaistītu Pakalpojumu izpildē citus apakšuzņēmējus bez Pasūtītāja rakstveida piekrišanas.

13. DROŠĪBAS SADAĻA
13.1. Objekti, kas tiek Apdrošināti ar šo Līgumu, pamatojoties uz Nacionālo bruņoto spēku likuma 4.1 pantu, ir militāri objekti un, atbilstoši minētā likuma 22. pantam, par patvaļīgu iekļūšanu militārajos objektos vai Nacionālo bruņoto spēku apsargājamos objektos paredzēta administratīvā atbildība.
13.2. Apdrošinātājs, kā arī tā piesaistītie apakšuzņēmēji (ja tādi tiek piesaistīti) Pakalpojumu sniegšanā iesaista ES, NATO vai EEZ dalībvalstu pilsoņus vai Latvijas Republikas nepilsoņus. Apdrošinātājam un tā piesaistītajiem apakšuzņēmējiem Līguma izpildē aizliegts piesaistīt Krievijas Federācijas un Baltkrievijas Republikas pilsoņus, kā arī personas, kuras pēc 2022. gada 24. februāra apmeklējušas Krievijas Federāciju vai Baltkrievijas Republiku.  
13.3. Gadījumā, ja Apdrošināšanas gadījuma seku novēršanai tiek izmantots Apdrošinātāja personāls, Apdrošinātājs sagatavo MS Office Excel (.xls) formātā un ar drošu elektronisko parakstu parakstītu iesniedz Pasūtītājam uz e-pastu: pasts@vamoic.gov.lv (atbilstoši Līguma pielikumam Nr. 5) saskaņošanai un apstiprināšanai darbinieku sarakstu, kuriem Līguma izpildes laikā būs nepieciešama piekļuve Objektam (-iem) (turpmāk - Darbinieku saraksts). Transportlīdzekļiem, ar kuriem plānots iekļūt Objekta teritorijā un kas norādīti sarakstā, jābūt reģistrētiem kādā no ES, NATO vai EEZ valstīm.
13.4. Pasūtītājs iesniegto Darbinieku sarakstu izskata un sniedz atbildi 1 (viena) mēneša laikā no tā iesniegšanas dienas. 
13.5. Apdrošinātājam ir pienākums rakstiski uz Pasūtītāja e-pastu: pasts@vamoic.gov.lv  informēt par nepieciešamību veikt grozījumus Darbinieku sarakstā 1 (vienu) mēnesi pirms grozījumos norādītā darbinieka nepieciešamības piekļūt objektam. 
13.6. Apdrošinātājam ir pienākums 3 (trīs) darba dienu laikā rakstveidā paziņot Pasūtītājam par darba tiesisko attiecību pārtraukšanu ar darbinieku, kuram atļauju piekļuvei objektiem ir devis Pasūtītājs. 
13.7. Gadījumā, ja Apdrošinātāja personālam nepieciešama vienreizēja piekļuve objektam (piemēram, Apdrošināšanas gadījuma vietas apskate, vai tml.), tad Apdrošinātājs saskaņo piekļuvi atbilstoši Līguma pielikumā Nr.6 noteiktajam paraugam.
13.8. Apdrošinātājam ir pienākums pēc Pasūtītāja pirmā pieprasījuma (Pasūtītājam nav jānorāda pamatojums) veikt grozījumus Darbinieku sarakstā (darbiniekiem, kuriem ir piekļuve apdrošinātajiem objektiem), kā arī iesniegt dokumentus, kas apliecina darba tiesisko attiecību pastāvēšanu.
13.9. Pēc Pasūtītāja pieprasījuma Apdrošinātājs par saviem līdzekļiem izgatavo saviem darbiniekiem un nodrošina, ka tiek izgatavotas apakšuzņēmēju darbiniekiem ielaminētas personu apliecinošas kartes ar fotogrāfijām. 
13.10. [bookmark: _Hlk27551387]Apdrošinātājs Līguma izpildes laikā ievēro “Iekšējās kārtības noteikumus komersantiem un to darbiniekiem Nacionālo bruņoto spēku objektos”, “Iekšējās kārtības prasības ārpakalpojumu sniedzējiem militārajā bāzē “Ādaži” (MBĀ)”, “Fiziskās drošības noteikumi komersantiem, to darbiniekiem un apmeklētājiem militārajā bāzē “Lielvārde””, “Iekšējās kārtības noteikumi komersantiem un to darbiniekiem Aizsardzības ministrijas ēku kompleksā Kr.Valdemāra ielā 10/12, Rīgā” (Līguma pielikums Nr.7).
13.11. Apdrošinātājs iepazīstina visus piesaistītos apakšuzņēmējus ar Līguma Drošības sadaļas noteikumiem, t.sk. ar “Iekšējās kārtības noteikumus komersantiem un to darbiniekiem Nacionālo bruņoto spēku objektos”, “Iekšējās kārtības prasības ārpakalpojumu sniedzējiem militārajā bāzē “Ādaži” (MBĀ)”, “Fiziskās drošības noteikumi komersantiem, to darbiniekiem un apmeklētājiem militārajā bāzē “Lielvārde””, “Iekšējās kārtības noteikumi komersantiem un to darbiniekiem Aizsardzības ministrijas ēku kompleksā Kr.Valdemāra ielā 10/12, Rīgā” un nodrošina to ievērošanu. 
13.12. Apdrošinātājam ir pienākums pēc Pasūtītāja pieprasījuma nomainīt apakšuzņēmēju, kurš neievēro Līguma Drošības sadaļas noteikumus.
13.13. Apdrošinātājs, parakstot Līgumu, apliecina, ka uz Apdrošinātāju, tā piesaistītajiem apakšuzņēmējiem un Līguma izpildē iesaistītajām personām, t.sk. personām, kas var tikt iesaistītas Apdrošināšanas gadījumu seku novēršanā – pakalpojumu sniedzējiem un preču (materiālu, izejvielu) piegādātājiem, piegādes ķēdes dalībniekiem, gan fiziskām, gan juridiskām personām (turpmāk šajā sadaļā kopā un atsevišķi saukti arī – komersanti) neattiecas 2022.gada 8.aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, kas stājas spēkā 2022.gada 9.aprīlī, noteiktie līgumu slēgšanas aizliegumi, t.sk.:
13.13.1. komersanti nav Krievijas valstspiederīgie, vai fiziskas un juridiskas personas, to vienības vai struktūrvienības, kas veic uzņēmējdarbību Krievijā;
13.13.2. komersanti nav juridiskas personas, to vienības vai struktūras, kuru īpašumtiesības vairāk nekā 50 % apmērā tieši vai netieši nepieder 13.13.1. apakšpunktā minētajām vienībām;
13.13.3. komersanti nav fiziskas vai juridiskas personas, to vienības vai struktūras, kas darbojas kādas šā punkta 13.13.1. vai 13.13.2. apakšpunktā minētās vienības vārdā vai saskaņā ar tās norādēm;
13.13.4. Apdrošinātājam un Līguma izpildē iesaistītajiem komersantiem nav piemērotas starptautiskās un nacionālās sankcijas, būtisku finanšu tirgus intereses ietekmējošu Eiropas Savienības un Ziemeļatlantijas līguma organizācijas dalībvalsts sankcijas, to ietvaros noteiktie ierobežojumi, t.sk. uz komersantiem, to valdes vai padomes locekļiem, patiesā labuma guvējiem, pārstāvēttiesīgām personām vai prokūristiem neattiecas starptautisko un nacionālo sankciju, būtisku finanšu tirgus intereses ietekmējošu Eiropas Savienības un Ziemeļatlantijas līguma organizācijas dalībvalsts sankciju ietvaros noteiktas sankcijas (turpmāk kopā sauktas – Sankcijas);
13.13.5. Līguma izpildē tiks saņemti pakalpojumi un piegādātas preces (materiāli, izejvielas) tikai no tādiem komersantiem, pret kuriem nav noteiktas Sankcijas;
13.13.6. Līguma izpildei netiks slēgti līgumi par tādu preču, materiālu, izejvielu piegādēm un pakalpojumiem, kam noteiktas Sankcijas; 
13.14. Apdrošinātājam ir pienākums nekavējoties rakstiski informēt Pasūtītāju gadījumā, ja pret Apdrošinātāju, kādu no komersantiem (t.sk. piegādes ķēdes dalībniekiem), t.sk. apakšuzņēmējiem (uzņēmumu, vai šī uzņēmuma valdes vai padomes locekli, patieso labuma guvēju, pārstāvēttiesīgo personu vai prokūristu), kas Līguma izpildes ietvaros sniedz Apdrošinātājam pakalpojumus vai piegādā preces (materiālus, izejvielas), konstatēti Līguma 13.13. punktā un tā apakšpunktos minētie apstākļi vai Sankcijas, kā arī informēt par jebkurām citām sankcijām, kas stājušās spēkā, vai stāsies spēkā nākotnē un varētu būt attiecināmas uz šo Līgumu;
13.15. Apdrošinātājs apņemas ievērot Līgumā noteikto kārtību attiecībā uz Sankciju ievērošanu, ievērot normatīvos aktus un starptautiskos instrumentus attiecībā uz sankcijām un uzņemas atbildību par to ievērošanu.
13.16. Apdrošinātājs Līguma darbības laikā, ievēro spēkā esošos normatīvos aktus, tai skaitā Informācijas atklātības likumu, un ievēro informācijas izmantošanas ierobežojumus attiecībā uz “IEROBEŽOTAS PIEEJAMĪBAS” informāciju, un informē darbiniekus, kuriem saskaņā ar amata pienākumiem vai konkrētu darba uzdevumu var būt nepieciešams veikt darbu ar attiecīgo “IEROBEŽOTAS PIEEJAMĪBAS” informāciju, par noteiktajiem informācijas izplatīšanas un izmantošanas ierobežojumiem attiecībā uz IEROBEŽOTAS PIEEJAMĪBAS informāciju.  Apdrošinātājs ir atbildīgs par to, lai aizsargājamas informācijas aprite notiek atbilstoši normatīvajiem aktiem.
13.17. Apdrošinātājs nodrošina, ka jebkura persona, pirms iepazīstas un/vai uzsāk darbu ar “IEROBEŽOTAS PIEEJAMĪBAS” informāciju, tiks brīdināta, ka par “IEROBEŽOTAS PIEEJAMĪBAS” informācijas izpaušanu, nozaudēšanu un citiem šīs informācijas aizsardzības pasākumu pārkāpumiem tiks saukta pie disciplināratbildības vai kriminālatbildības, un paraksta apliecinājumu ar drošu elektronisko parakstu, turpmāk – Apliecinājums, saskaņā ar Līgumam pievienoto paraugu (Līguma pielikums Nr.14).
13.18. Apliecinājumi iesniedzami Pasūtītājam 3 (trīs) darba dienu laikā pēc tā parakstīšanas. Iesniegtie Apliecinājumi tiek reģistrēti pie Līguma kā pielikums Nr.15. 
13.19. Apdrošinātājs apņemas neizpaust informāciju, kas tam būs pieejama Līguma izpildes gaitā.

14. PERSONAS DATU APSTRĀDE UN AIZSARDZĪBA
14.1. Fiziskās personas datu apstrāde šī Līguma ietvaros tiek veikta saskaņā ar Eiropas Parlamenta un Padomes 2016. gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk šīs sadaļas ietvaros – Regula) un citiem normatīvajiem aktiem, kas attiecas uz fiziskas personas datu aizsardzību un apstrādi, izņemot gadījumus, kad iepirkuma priekšmets vai līgums, to daļas atbilstoši Regulas preambulas 16.pantam ir saistīti ar valsts drošību.
14.2. Apdrošinātājs nodod Pasūtītājam informāciju, kas nepieciešama Līguma izpildē, tai skaitā fizisko personu datus tam nepieciešamajā apjomā.
14.3. Parakstot šo Līgumu, Apdrošinātājs apliecina, ka:
14.3.1. informācija un personas dati, kas ir iesniegti saistībā ar šī Līguma izpildi, ir apstrādāti, ievērojot atbilstošus tehniskos un organizatoriskos pasākumus tādā veidā, ka apstrādē ir ievērotas Eiropas Savienības normatīvo aktu prasības un ir nodrošināta attiecīgo datu subjektu tiesību aizsardzība;
14.3.2. datu subjekti, par kuriem šī Līguma izpildes laikā iesniegti dati, ir informēti un ir devuši savu piekrišanu Līgumā norādīto personas datu iesniegšanai Centrā (kontaktinformācija – adrese: Ernestīnes iela 34, Rīga, tālruņa Nr.: 28391699, e-pasts: personasdati@vamoic.gov.lv, tīmekļvietne: www.vamoic.gov.lv) saistībā ar šī Līguma izpildi un pamatojoties uz Publisko iepirkumu likuma noteikumiem;
14.3.3. datu subjekti ir informēti, ka to dati tiek apstrādāti un uzglabāti nepieciešamo datu apstrādes laiku, kā arī normatīvajos aktos noteiktajos gadījumos pēc sākotnējās datu apstrādes tik ilgi, cik tas noteikts lietu nomenklatūrā un / vai normatīvajos aktos; 
14.3.4. datu subjekti ir informēti, ka dati netiks nodoti trešajām personām, izņemot, ja tas būtu nepieciešams saistībā ar šī Līguma izpildi vai ja šādu pienākumu uzliek normatīvie akti; 
14.3.5. datu subjekti ir informēti par Regulas 14. panta otrās daļas c) – e) apakšpunktos minētajām tiesībām un Publisko iepirkumu likumā, Regulā noteiktajiem ierobežojumiem izdarīt izmaiņas iesniegtajā informācijā un dokumentos. 
14.4. Apdrošinātājs ir atbildīgs par attiecīgas piekrišanas iegūšanu no datu subjektiem un datu subjektu informēšanu par Līguma 14.3.punktā minēto, pirms šo subjektu dati tiek nosūtīti Pasūtītājam (t.sk. no apakšuzņēmējiem, ja tādi tiek piesaistīti).
14.5. Ja Līguma izpildē iesaistīto fizisko personu dati ir pieejami publiskajos reģistros, Pasūtītājs tos iegūst no attiecīgajiem reģistriem. 
14.6. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Regulā un citos normatīvajos aktos noteiktās prasības šādu datu apstrādei, izmantošanai un aizsardzībai.
14.7. Apdrošinātājs nav tiesīgs nodot Pasūtītāja sniegtos fizisko personu datus apakšuzņēmējiem (ja tādi tiek piesaistīti Līguma izpildē) bez Pasūtītāja piekrišanas. Ja Pasūtītājs šādu piekrišanu ir devis, tad uz attiecīgo apakšuzņēmēju vai apakšuzņēmējiem attiecas visi Līguma noteikumi par fizisko personu datu aizsardzību.

15. KONTAKTPERSONAS
15.1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nosaka šādas par Līguma izpildi atbildīgās kontaktpersonas: 
15.1.1. Pasūtītāja kontaktpersonas ir norādītas Līguma pielikumā Nr.8.
15.1.2. Apdrošinātāja kontaktpersonas ir norādītas Līguma pielikumā Nr.9.
15.2. Pusēm ir tiesības mainīt šajā Līguma sadaļā norādītās par Līguma izpildi atbildīgās kontaktpersonas, rakstveidā paziņojot par izmaiņām par Līguma izpildi atbildīgo personu sarakstā otrai Pusei. Saņemtie paziņojumi tiek reģistrēti pie Līguma, un par to nav jāslēdz atsevišķa vienošanās.

16. CITI NOTEIKUMI
16.1. Apdrošinātājs apliecina, ka atbilstoši normatīvo aktu prasībām ir tiesīgs veikt Apdrošināšanu.
16.2. Apdrošinātājs apliecina, ka tam nav pretenziju, iebildumu pret Pasūtītāju par pirms Līguma noslēgšanas saņemto informācijas apjomu un kvalitāti. Noslēdzot šo Līgumu un izsniedzot Polisi, Apdrošinātājs apliecina, ka ir ieguvis visu nepieciešamo informāciju no Pasūtītāja, lai pilnībā izvērtētu visus riskus un izpildītu ar šo Līgumu uzņemtās saistības.
16.3. Pēc Līguma stāšanās spēkā visas iepriekšējās norunas un sarakste par Līguma priekšmetu zaudē spēku.
16.4. Gadījumā, ja rodas pretrunas starp Līgumu, tajā skaitā Tehnisko specifikāciju, Apdrošinātāja apdrošināšanas noteikumiem un/vai Polisi, noteicošais ir Līgums un Tehniskā specifikācija. Taču izmaiņas apdrošināšanas segumā, kas tiek veiktas Līgumā un Tehniskajā specifikācijā paredzētajā un atrunātajā apmērā un veidā, tiek veiktas tikai Polisē.
16.5. Jebkuri grozījumi vai papildinājumi Līgumā izdarāmi rakstveidā, un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti pie Pasūtītāja.
16.6. Gadījumā, ja spēku zaudē kāds no normatīvajiem aktiem, kas regulē Līguma izpildi, un tā vietā stājas spēkā cits normatīvais akts, Pusēm turpmāk jārīkojas, ievērojot spēkā esošo normatīvo aktu. Ja rodas pretruna starp Līgumu un normatīvo aktu, Puses piemēro normatīvā akta noteikumus un nepieciešamības gadījumā slēdz rakstisku vienošanos pie šī Līguma par turpmāko Līguma izpildes kārtību.
16.7. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādi, spēkā neesoši noteikumi, jāaizstāj ar normatīvo aktu noteikumiem vai citiem Līguma mērķiem un saturam atbilstošiem noteikumiem.
16.8. Puses 5 (piecu) darba dienu laikā informē viena otru par juridiskās adreses vai faktiskās atrašanās vietas, bankas rēķinu vai citu rekvizītu maiņu, iesniedzot rakstveida iesniegumu. Minētie paziņojumi tiek reģistrēti pie Līguma, neveicot grozījumus Līgumā, un turpmāk tiek izmantota atjaunotā informācija.
16.9. Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti (tālruņa, juridiskās adreses, e-pasta u.c.), tad attiecīgā Puse nekavējoties rakstiski paziņo par to otrai Pusei. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par saistīto Pusi.
16.10. Visi paziņojumi, brīdinājumi vai cita veida korespondence, kas attiecas uz Līgumu, jānosūta otrai Pusei rakstveidā. Prasība par rakstveida formas ievērošanu ir izpildīta, ja paziņojums, brīdinājums vai cita korespondence ir parakstīta no attiecīgās Puses personas ar pārstāvības tiesībām un ir nosūtīta otrai Pusei ierakstītas vēstules veidā uz tās juridisko adresi, vai ar drošu elektronisko parakstu parakstīta dokumenta veidā uz Līguma 17.sadaļā norādīto e-pastu, vai nodota tieši adresātam. Ierakstīta vēstule uzskatāma par saņemtu 7. (septītajā) dienā pēc tās nodošanas pastā, bet ar drošu elektronisko parakstu parakstīts dokuments 2. (otrajā) darba dienā pēc tā nosūtīšanas.
16.11. Līguma 16.10.punkts nav attiecināms uz gadījumiem, kad Līgumā ir noteikta cita saziņas kārtība. Nosūtītais e-pasts uzskatāms par saņemtu tā nosūtīšanas dienā, ja tas nosūtīts darba dienā darba laika ietvaros (līdz 17:00). E-pasti, kas nosūtīti pēc darba laika beigām vai brīvdienā, uzskatāmi par saņemtiem nākamajā darba dienā.
16.12. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu, ja Līgumā nav noteikts citādi. Termiņa sākuma datums nav nosakāms, pamatojoties uz informāciju, kas nodota telefoniski.
16.13. Līgums ir sastādīts latviešu valodā elektroniska dokumenta formā. Līgums sastāv no sekojošām daļām, kas veido Līguma kopumu un ir tā neatņemamas sastāvdaļas:
16.13.1. Līguma pamatteksts uz 13 (trīspadsmit) lapām, pielikumu lapu skaits nav iekļauts šajā punktā norādītajā lapu skaitā.
16.13.2. Līguma pielikumi:
1. Tehniskā specifikācija uz __ (_____) lapām;
2. Apdrošināto objektu saraksts (satur informāciju “Ierobežota pieejamība”) – EXCEL fails;
3. Apdrošinātāja apdrošināšanas noteikumi;
4. Apdrošinātāja Finanšu piedāvājums – EXCEL fails (satur informāciju “Ierobežota pieejamība”);
5. Darbinieku saraksts (veidlapas paraugs) - EXCEL fails;
6. Vienreizējā apmeklējuma pieteikuma veidlapas paraugs uz 3 (trīs) lapām;
7. [bookmark: _Hlk27557834]Iekšējās kārtības noteikumi komersantiem un to darbiniekiem Nacionālo bruņoto spēku objektos uz 9 (deviņām) lapām;
8. Pasūtītāja par Līguma izpildi atbildīgo personu saraksts uz __ (_____) lapām;
9. Apdrošinātāja par Līguma izpildi atbildīgo personu saraksts uz 1 (vienas) lapas;
10. Apakšuzņēmēju saraksta paraugs uz 1 (vienas) lapas;
11. Apakšuzņēmēju saraksts (tiek pievienots apakšuzņēmēju piesaistes gadījumā);
12. Ierobežotas pieejamības informācijas neizpaušanas apliecinājuma paraugs – uz 1 (vienas) lapas;
13. Apliecinājumi, kas tiek reģistrēti pie Līguma tā izpildes laikā;



17. PUŠU REKVIZĪTI UN PARAKSTI

	Pasūtītājs
(Apdrošinājuma ņēmējs)
	Apdrošinātājs

	Valsts aizsardzības militāro objektu un iepirkumu centrs
	

	Juridiskā adrese: 
Ernestīnes iela 34, Rīga, LV-1083
Vienotais reģ. Nr.: 90009225180
e-pasts: pasts@vamoic.gov.lv 
e-adrese: _DEFAULT@90009225180
Tālruņa Nr.: 67300200
Valsts kase
Kods: TRELLV22
Konta Nr.: LV51 TREL 2100 6560 0100 0

Vadītājs pulkvedis K.Miezītis
	Juridiskā adrese: 
Vienotais reģ. Nr.: 
e-pasts: 
e-adrese: _PRIVATE@ 
Tālruņa Nr.: 
Banka: 
Kods: 
Konta Nr.: 







Līguma pielikums Nr.1
TEHNISKĀ SPECIFIKĀCIJA




Līguma projekts
Līguma projekts

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
VAMOIC 2026/66_PIL_AK




DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
VAMOIC 2026/66_PIL_AK


Līguma pielikums Nr.6
Vienreizējā apmeklējuma veidlapa


       Komersantu darbinieku vienreizējais apmeklējums 

(Darbi/ piegādes īsā laika periodā)

1. Iekļūšana komersantu darbiniekiem NBS objektos notiek, pamatojoties uz iesūtīto un apstiprināto p/s un transportlīdzekļu sarakstu (Apmeklētāju un/vai tehnikas pieteikuma veidlapa).
2. Sarakstā neesošajiem darbiniekiem un transportlīdzekļiem ieeja NBS objektos tiek liegta.
3. Persona tiek identificēta un reģistrēta KCP, saņemot apmeklētāju caurlaidi. 
4. Personas uzturēšanās NBS objektā notiek atbildīgās personas pavadībā.
5. Izbraucot no NBS objekta, persona nodot KCP apmeklētāju caurlaidi, tiek reģistrēts izbraukšanas laiks.
Apmeklētāju un/vai tehnikas pieteikuma veidlapa

Objekts:_____________________________________


	Ziņas par apmeklētāju(-iem)

	Uzņēmuma nosaukums
	

	Vārds Uzvārds,
personas kods, pilsonība (ID numurs)
	

	Transportlīdzekļa(-u) marka,
valsts numurs
	

	Apmeklējuma laiks, datums
	

	Apmeklējuma mērķis

	



	Pieteicējs/atbildīgā persona:
V.Uzvārds, kontakttālrunis
Datums
	









IEROBEŽOTA PIEEJAMĪBA (NATO UNCLASSIFIED)
(Pēc aizpildīšanas) (After filling in)

Ādažu militārās bāzes vienreizēja apmeklējuma pieteikuma veidlapa (Single visit application form to Ādaži Military base)
	Ziņas par apmeklējumu (Information on the visit)

	 Struktūras / Vienības nosaukums (Organisation/Unit Name): 
	

	 Firmas / Uzņēmuma nosaukums (Enterprise/Contractor Name):
	

	Pakāpe (Rank)
	Pilsonība (Citizenship)
	Vārds (First name)
	Uzvārds (Last name)
	Personas kods (Personal ID No.):
	*Dienesta apliecības aktivizēšanas numurs (Service card activation No.)

	
	
	
	
	
	

	Transportlīdzekļa(-u) marka, valsts numurs (Vehicle brand, plate No.)
	

	Apmeklējuma laiks, datums 
(Time and date of the visit) 
	

	Apmeklējuma mērķis, kā arī konkrēts ēkas nosaukums un numurs uz kuru paredzēts doties (The purpose of the visit, the name and No. of the building to visit)

	

	Ja nepieciešams (If necessary)
Sagaidītājs (Welcomer): 
Pakāpe / Vārds Uzvārds (Rank, first name, last name):
Kontakttālrunis (Phone):
	


	Pieteicējs (Applicant): 
Pakāpe / Vārds Uzvārds (Rank, first name, last name):
Kontakttālrunis (Phone):
	


*Dienesta apliecības aktivizēšanas numurs atrodas apliecības reversa pusē. (xxx,xxxxx) (*Service card activation No.is on the reverse side of the card)
Apmeklējuma pieteicējs ir atbildīgs par apmeklētāju iepazīstināšanu ar Ādažu militārās bāzes drošības prasībām. 

(The applicant of the visit is responsible for familiarizing visitors with the security requirements of the Ādazu military base.)
Civilpersonu apmeklējuma pieteicējs ir atbildīgs, ka apmeklētājs ir informēts par aizliegumu ĀMB ienest: 
(The applicant for the visit by civilians is responsible for informing them of the prohibition on bringing of the following to the AMB:)
· Šaujamieročus un citus šaujamieročiem līdzīgus priekšmetus (Firearms and other objects resembling firearms).
· Aukstos ieročus – priekšmetus, kam piemīt ieroča pazīmes un kuri paredzēti bojājumu nodarīšanai, izmantojot cilvēka muskuļu spēku vai speciālus mehānismus. (Non-firearm weapons: the objects that has the features of a weapon and that are intended to cause damage utilising human muscle strength or special mechanisms).
· Speciālos līdzekļus — ķīmiskās vielas, priekšmetus vai mehānismus, kas paredzēti pašaizsardzībai, bet nav ieroči (Special means: chemicals, objects or mechanisms intended for self-defence other than weapons).
· Sprāgstvielas, munīciju un viegli uzliesmojošas vielas (Explosives, ammunition and flammable substances).
· Alkoholu, narkotiskās vai citas apreibinošas vielas (Alcohol, drugs or other intoxicating substances).
Informējam, ka norīkojuma personāls ir tiesīgs veikt apmeklētāju transportlīdzekļu, kā arī personīgo mantu pārbaudi.
 (Please be informed that the staff of the checkpoint is entitled to inspect the vehicles, as well as personal belongings of the visitors!) 

IEROBEŽOTA PIEEJAMĪBA (NATO UNCLASSIFIED) 
(Pēc aizpildīšanas) (After filling in)











Līguma pielikums Nr.7
Iekšējās kārtības noteikumi komersantiem un to darbiniekiem 
Nacionālo bruņoto spēku objektos.
(Darbi/ piegādes garākā laika periodā). 
1. Iekļūšana komersantu darbiniekiem Nacionālo bruņoto spēku (turpmāk – NBS) objektos notiek pamatojoties uz iesūtīto un apstiprināto personu sarakstā (turpmāk – p/s) un transportlīdzekļu sarakstu.
2. Komersanta darbinieka uzturēšanās 1. vai 2. kategorijas drošības zonā notiek atbildīgās amatpersonas par iepirkumu/projektu klātbūtnē un komersanta darbiniekam/kiem ir jāuzrāda/jāiesniedz firmas IDS un personu speciālā atļauja atbildīgajā NBS Drošības daļā. 
3. Tiek organizēta informatīvā sapulce, kuras laikā komersanta darbinieki un darba vadītāji tiek iepazīstināti ar drošības režīma prasībām.
4. Pēc informatīvās sanāksmes p/s ar parakstu apliecina to, ka ir iepazinies ar drošības režīma prasībām un ir, saņēmis magnētisko karti* un/vai, auto caurlaidi.
5. Saņemot magnētisko karti* un/ vai auto caurlaidi pati persona to apliecina ar parakstu un ir atbildīga par to pareizu lietošanu.
6. Iekļūšana NBS militārajos objektos notiek caur Kontroles un caurlaides punktu (turpmāk – KCP), katru reizi reģistrējoties.
7. Aizliegts sev piesaistīto magnētisko karti* un/ vai auto caurlaidi nodot lietošanā citai personai vai izmantot auto caurlaidi transportlīdzeklim, kurš nav minēts apstiprinātajā sarakstā.
8. Atrodoties NBS teritorijā, obligāti vienmēr ir jābūt līdzi personu apliecinošam dokumentam.
9. NBS objektos ir atļauts iekļūt tikai apstiprinātajā sarakstā minētajām personām un transportlīdzekļiem.
10. Magnētiskās kartes* un/vai caurlaides nozaudēšanas gadījumā darbinieks nekavējoties informē par to NBS atbildīgo amatpersonu. Komersants pilnā apmērā atlīdzina radušos finansiālos zaudējumus. Personai tiek liegta ieeja NBS objektā. 
11. Ja magnētiskā karte tiek iedota trešajai personai, par magnētisko karti/caurlaidi atbildīgajai personai tiek liegta ieeja NBS objektā un par to tiek informētas drošības iestādes un līguma slēdzējs.*
12. Transportlīdzekļu iebraukšanas laikā tajā drīkst atrasties tikai transportlīdzekļa vadītājs (ir jau piereģistrējies Kontroles caurlaižu punktā), pasažieri iet un reģistrējas caur KCP.
13. Iebraucot NBS objektos ar transportlīdzekli, ja transportlīdzeklī atrodas materiālās vērtības, darba instrumenti, personai jānodod materiāli tehnisko līdzekļu (turpmāk - MTL) saraksts KCP dežurantam un, izbraucot ārā KCP, dežurantam ir tiesības pārbaudīt transportlīdzekli un salīdzināt materiālās vērtības ar sarakstu, neiesniedzot sarakstu par MTL ievešanu izbraucot no bāzes teritorijas transportlīdzeklī atrastie MTL tiek uzskatīti par nelikumīgi iegūtiem un transportlīdzeklis netiek izlaists no bāzes teritorijas līdz apstākļu noskaidrošanai. 
14. P/s vai transportlīdzekļu izmaiņu gadījumā savlaicīgi (48h pirms) ir jāiesniedz jaunais apstiprinātais saraksts. Sarakstā neesošajiem darbiniekiem un transportlīdzekļiem piekļuve NBS objektam tiek liegta.
15. Beidzoties darba attiecībām, katrai personai personīgi jānodod viņai piesaistītā magnētiskā karte* un/vai auto caurlaidi NBS KCP vai Drošības daļā.
16. P/s  norādītajiem darbiniekiem ir atļauts uzturēties vietā, kas ir saistīta ar tiešo darba pienākumu izpildi. Atrasties citā vietā bez iemesla un nepieciešamības ir kategoriski aizliegts.
17.  P/s norādītajiem darbiniekiem pēc uzaicinājuma un bez ierunām ir jāuzrāda personu apliecinošs dokuments un piesaistītā magnētiskā karte* NBS diennakts norīkojumā iesaistītajam personālam un Drošības daļas amatpersonām. 
18. NBS teritorijās smēķēšana ir atļauta tikai tam paredzētajās vietās.
19. NBS teritorijās transporta pārvietošanās ātrums ir jāievēro maksimāli noteiktais, transporta apdzīšanas manevri ir stingri aizliegti;
20. Veicot būvniecības darbus vai pakalpojumu objektā jāievēro darba drošības noteikumi;
21. Par visiem drošības režīma pārkāpumiem un incidentiem bāzes teritorijā nekavējoties jāinformē NBS atbildīgās amatpersonas;
22. Kategoriski aizliegts veikt dažāda rakstura darbības, kurās ir saskatāmas noziedzīgā nodarījuma un drošības režīma pārkāpuma pazīmes:
a. Fotografēšana un filmēšana;
b. videoreģistrātoru lietošana; 
c. iebraucot bāzes teritorijā ar autotransportu, kurām ir rūpnieciski iebūvēta videoreģistrācijas sistēma, automašīnas vadītājam par to jābrīdina apsardze un jārīkojas saskaņā ar norādījumiem;
d. MTL bojāšana;
e. MTL zādzība;
f. alkoholisku un citu apreibinošo vielu ievešana/lietošana; 
g. iekļūšana un atrašanās vietās, kas nav saistītas ar tiešo darba pienākumu izpildi;
h. patvaļīgi iekļūt NBS teritorijā;
i. bez saskaņošanas izmantot DRONU;
j.  un cita rakstura darbības, kas nav saskaņotas ar Drošības daļu. 



*nosacījumi attiecas, ja ir saņemta magnētiskā karte
[bookmark: _Hlk230185875]
Iekšējās kārtības prasības ārpakalpojumu sniedzējiem 
militārajā bāzē “Ādaži” (MBĀ)

1. Prasības ir saistošas ārpakalpojumu sniedzējiem, sniedzot pakalpojumus MBĀ objektos. MBĀ ietver militārās bāzes un poligona teritoriju.

2.  Iekļūšana MBĀ objektos ārpakalpojumu sniedzējiem tiek nodrošināta pamatojoties uz iesūtīto personu un transportlīdzekļu sarakstu (noteikta parauga veidlapu). Patstāvīgajos sarakstos iekļauj tikai tās personas, kurām objektā ir jāiekļūst pastāvīgi un regulāri (vismaz divas reizes nedēļā). Pārējos gadījumos, jāaizpilda vienreizēja apmeklējuma veidlapa. Ja iesniegtajos sarakstos nav norādīta visa pieprasītā informācija, vai tā ir tikusi norādīta kļūdaini, iekļūšana objektā personām (t.sk. transportlīdzekļiem) tiek liegta. 

3. Personu vai transportlīdzekļu datu izmaiņu gadījumā jāiesniedz atjaunots saraksts, aizpildot noteikta parauga veidlapu, vismaz divas darba dienas pirms plānotās ierašanās MBĀ.

4. Iekļūšana MBĀ objektos ir atļauta tikai NATO, ES un EEZ valstu pilsoņiem, kā arī personām, kurām ir piešķirts Latvijas nepilsoņa statuss. MBĀ objektos aizliegts iekļūt transportlīdzekļiem, kuri nav reģistrēti augstāk minētajās valstīs. Persona par nesankcionētu iekļūšanu MBĀ tiks saukta pie administratīvās atbildības.

5. Iekļūšana MBĀ teritorijā tiek nodrošināta caur kontroles caurlaides punktu (KCP), katru reizi reģistrējoties. Personai reģistrējoties ir jāuzrāda personu apliecinošs dokuments (pase vai personas apliecība). Transportlīdzekļa iebraukšanas/izbraukšanas laikā tajā drīkst atrasties tikai vadītājs.

6. Atsevišķos gadījumos, personām var tikt izsniegta speciāla piekļuves karte un/vai transportlīdzekļa caurlaide. Beidzoties darba attiecībām, katrai personai personīgi ir jānodod izsniegtā piekļuves karte un/vai caurlaide tās saņemšanas vietā/punktā.

7. Transportlīdzekļus atļauts novietot stāvēšanai tikai būvniecības objekta teritorijā vai servisa nodrošināšanas vietā (ja netiek noteikta cita vieta). Lietojot transportlīdzekļus MBĀ teritorijā un objektos ir jāievēro ceļu satiksmes noteikumos noteiktās prasības.

8. Maksimālais transportlīdzekļu pārvietošanās ātrums MBĀ teritorijā ir noteikts – 20km/h, poligona teritorijā – 50km/h.

9. Pirms iebraukšanas/izbraukšanas militārās bāzes teritorijā, MBĀ atbildīgajām amatpersonām ir tiesības pārbaudīt transportlīdzekļus. Transportlīdzekļa vadītājam ir pienākums atrādīt tajā esošās materiālās vērtības.

10. Atrodoties MBĀ teritorijā ir jābūt līdzi personu apliecinošam dokumentam un pēc pieprasījuma jāspēj to uzrādīt atbildīgajām amatpersonām.

11. Personām ir atļauts uzturēties tikai tajā MBĀ teritorijā (objektā), kas ir saistīta ar tiešo darba pienākumu izpildi.

12. Atrašanās MBĀ teritorijas objektā pēc noteiktā darba laika ir atļauta tikai ar MBĀ atbildīgās amatpersonas saskaņojumu.

13. MBĀ veicot pakalpojumu nodrošināšanu objektā, jāievēro darba drošības un ugunsdrošības noteikumi.

14. Smēķēšana ir atļauta tikai tam paredzētajās vietās (smēķētavās).

15. Nekavējoties jāinformē MBĀ dežūrvisrnieku (DV)[footnoteRef:1] vai atbildīgās amatpersonas: [1:  MBĀ DV tālr. +371 67335615,  mob.tel. +371 29456258, e-pasts AMB.DV@mil.lv] 

15.1. par visiem drošības režīma pārkāpumiem un incidentiem MBĀ teritorijā;
15.2. par gadījumiem, kad trešā persona ir izrādījusi pastiprinātu interesi par MBĀ vai citiem militāriem objektiem;
15.3. par gadījumiem, kad tiek veikta nesankcionēta MBĀ objekta fotografēšana vai filmēšana;
15.4. novērojot bezpilota gaisa kuģi (dronu) virs objekta vai tiešā tā tuvumā.

16.	MBĀ kategoriski aizliegts:
16.1.	veikt fotografēšanu un filmēšanu (t.sk. uzstādīt videonovērošanas kameras/sistēmas);
16.2.	lietot videoreģistrātorus (iebraucot MBĀ teritorijā tie ir jāizslēdz un jānoņem, ja noņemt nav iespējams - jāaizklāj);
16.3.	izpaust trešajām personām jebkāda veida informāciju par MBĀ objektiem, kas ir kļuvusi zināma veicamo darbu vai pakalpojumu sniegšanas laikā;
16.4.	bez saskaņošanas veikt bezpilota gaisa kuģu lidojumus MBĀ teritorijā un tuvāk par 500 metriem no tās;
16.5.	bojāt vai piesavināties trešo personu īpašumu;
16.6.	apmeklēt MBĀ ēdināšanas iestādes;
16.7.	ievest/ienest, lietot un izplatīt - alkoholu, narkotiskās vai citas apreibinošas vielas, kā arī atrasties to iespaidā MBĀ teritorijā;
16.8. ievest/ienest MBĀ teritorijā jebkāda veida ieročus, sprāgstvielas vai munīciju.
17. Komersants ir atbildīgs par būvdarbos vai ārpakalpojumu sniegšanā iesaistītā personāla (t.sk. apakšuzņēmēju) iepazīstināšanu ar iekšējās kārtības prasībām MBĀ objektos, kā arī noteikto prasību ievērošanas uzraudzību un kontroli.

18. Noteikto iekšējās kārtības prasību neievērošanas gadījumos, komersantam vai komersanta pārstāvim (darbiniekam) saskaņā ar Nacionālo bruņoto spēku likuma 4.1panta trešo daļu var tikt liegta turpmāka piekļuve militārajam objektam.



[bookmark: _Hlk230185928]Fiziskās drošības noteikumi komersantiem, to darbiniekiem un apmeklētājiem militārajā bāzē “Lielvārde”

1. Šie noteikumi nosaka fiziskās drošības prasības komersantiem, to darbiniekiem un apmeklētājiem, kas plāno uzturēties vai uzturas militārās bāzes (turpmāk – MB) “Lielvārde” teritorijā.

2. Komersanta pienākumi:
2.1. savlaicīgi koordinēt darbu veikšanas datumus ar par objektu atbildīgajām amatpersonām;
2.2. ne vēlāk kā līdz apmeklējuma iepriekšējās darba dienas plkst. 12:00 par drošību MB “Lielvārde” atbildīgajam iesūtīt aizpildītu pieteikuma veidlapu iekļūšanai MB “Lielvārde”.

3. Personas, kuras nav NATO, ES vai EEZ valstu pilsoņi (ierobežojums neattiecas uz Latvijas Republikas nepilsoņiem), MB “Lielvārde” iekļūst Aizsardzības ministrijas fiziskās drošības noteikumos noteiktajā kārtībā, kas nosaka papildus saskaņošanu ar atbildīgo par drošību MB “Lielvārde”.

4. Nepieciešamības gadījumā tiek organizēta informatīvā sapulce, kuras laikā komersanta darbinieki un darba vadītāji tiek iepazīstināti ar drošības režīma prasībām.

5. Iekļūšana MB “Lielvārde” notiek izejot:
5.1. personu identifikāciju, kas prasa personu apliecinošu dokumentu uzrādīšanu;
5.2. piekļuves kontroli, kas tiek kontrolēta atbilstoši iesūtītajai pieteikuma veidlapai;
5.3. drošības pārbaudi, kuras laikā var tikt apskatīti apmeklētāja transporta līdzekļi un apmeklētāja personīgo somu / kastu saturs.

6. Atrodoties MB “Lielvārde” teritorijā, vienmēr ir jābūt līdzi personu apliecinošam dokumentam, kas pēc pieprasījuma un bez ierunām ir jāuzrāda MB “Lielvārde” drošības personālam.

7. Transportlīdzekļu iebraukšanas laikā tajā drīkst atrasties tikai transportlīdzekļa vadītājs, pasažieri MB “Lielvārde” teritorijā iekļūst ieejot caur MB “Lielvārde” Kontroles un caurlaides punktu (turpmāk - KCP) turniketiem.

8. Iebraucot MB “Lielvārde” ar transportlīdzekli, ja transportlīdzeklī atrodas materiālās vērtības, darba instrumenti, personai šīs materiālās vērtības ir jādeklarē KCP dežurantam. Izbraucot ārā no MB “Lielvārde”, KCP dežurantam ir tiesības pārbaudīt transportlīdzekli un salīdzināt materiālās vērtības ar deklarēto sarakstu. Nedeklarētās materiālās vērtības, izbraucot no MB “Lielvārde” teritorijas var tikt uzskatītas par nelikumīgi iegūtām un transportlīdzeklis netiek izlaists no MB “Lielvārde” teritorijas līdz apstākļu noskaidrošanai.

9. Komersantu darbinieku/apmeklētāju iekļūšana MB “Lielvārde” paaugstinātas drošības zonās, bez iepriekšējas saskaņošanas ar atbildīgo par drošību MB “Lielvārde”, var tikt liegta. Saskaņošanu ar atbildīgo par drošību MB “Lielvārde” veic par MB “Lielvārde” konkrētā objekta vai teritorijas atbildīgā amatpersona (objekta/teritorijas lietotājs), savlaicīgi pieprasot nepieciešamo informāciju no komersanta vai apmeklētājiem.

10. Komersanta darbinieka iekļūšana un uzturēšanās 1. vai 2. drošības zonā notiek objekta amatpersonas klātbūtnē un komersanta darbiniekam/-kiem ir jāuzrāda par drošību atbildīgajai MB “Lielvārde” amatpersonai savas speciālās atļaujas piekļuvei Valsts noslēpuma objektiem.

11. Komersantu darbiniekiem / apmeklētājiem ir atļauts uzturēties vietā, kas ir saistīta ar tiešo darba pienākumu izpildi. Atrasties citā MB “Lielvārde” vietā bez pamatota iemesla un nepieciešamības ir kategoriski aizliegts.

12. MB “Lielvārde” teritorijā smēķēšana ir atļauta tikai tam paredzētajās vietās.
		
13. Komersantu darbiniekiem/apmeklētājiem ir jāievēro vispārpieņemtās un MB “Lielvārde” papildus noteiktās higiēniskās drošības prasības.
	
14. MB “Lielvārde” teritorijā atļautais transportlīdzekļu pārvietošanās ātrums ir līdz 50 km/h.

15. MB “Lielvārde” teritorijā kategoriski aizliegts veikt jebkāda rakstura darbības, kurās ir saskatāmas noziedzīgā nodarījuma, kā arī drošības režīma pārkāpuma pazīmes, t.i.:
15.1. fotografēšana un filmēšana;
15.2. videoreģistratoru lietošana;
15.3. iebraukšana MB “Lielvārde” teritorijā ar autotransportu, kam ir rūpnieciski iebūvēta videoreģistrācijas sistēma, bez apsardzes brīdināšanas, kas dos norādījumus turpmākajai rīcībai;
15.4. materiālo vērtību bojāšana;
15.5. materiālo vērtību zādzība;
15.6. alkoholisku un citu apreibinošo vielu ievešana/lietošana;
15.7. bīstamu vielu un ierīču ievešana (pirotehnika, privātie ieroči, u.c.);
15.8. iekļūšana un atrašanās vietās, kas nav saistītas ar tiešo darba pienākumu izpildi;
15.9. patvaļīga iekļūšana MB “Lielvārde” teritorijā;
15.10.  nesaskaņota bezpilota lidaparātu izmantošana;
15.11.  cita rakstura darbības, kas nav saskaņotas ar par drošību MB “Lielvārde” atbildīgo amatpersonu.

16. Par šo noteikumu neievērošanu personas normatīvajos aktos noteiktajā kārtībā var tikt sauktas pie atbildības, kā arī var tikt liegta to iekļūšana MB “Lielvārde” teritorijā.



Iekšējās kārtības noteikumi komersantiem un to darbiniekiem
Aizsardzības ministrijas ēku kompleksā Kr.Valdemāra ielā 10/12, Rīgā
 (Darbi/ piegādes garākā laika periodā). 
23. Iekļūšana komersantu darbiniekiem Aizsardzības ministrijas (turpmāk – Ministrija) ēku kompleksā Kr.Valdemāra ielā 10/12, Rīgā (turpmāk – teritorija), notiek pamatojoties uz iesūtīto un apstiprināto personu sarakstu (turpmāk – p/s) un transportlīdzekļu sarakstu.
24. Ministrijas Fiziskās drošības nodaļa (turpmāk – Drošības nodaļa) organizē informatīvu sapulci, kuras laikā komersanta darbinieki un darba vadītāji tiek iepazīstināti ar drošības režīma prasībām.
25. Komersanta darbinieka uzturēšanās Ministrijas teritorijā notiek Drošības nodaļas norīkotās atbildīgās amatpersonas klātbūtnē un komersanta darbiniekam/kiem ir jāuzrāda/jāiesniedz komersanta IDS un personu speciālā atļauja (ja tāda darbam nepieciešama) Drošības nodaļas atbildīgajai amatpersonai.
26. Iekļūšana Ministrijas teritorijā notiek caur apmeklētāju caurlaides ieejas turniketu (turpmāk – caurlaides punkts), katru reizi, reģistrējoties ar piekļuves kontroles sistēmu aprīkotu stāvu un telpu durvju atvēršanai, kā arī iziešanai no Ministrijas caur izejas turniketiem izmanto noteikta parauga personu caurlaidi, kuras izgatavotas uz elektroniski programmējamas matricas un tiek programmētas atkarībā no izmantošanas (turpmāk – magnētiskā karte).
27. Pēc informatīvās sanāksmes p/s norādītā persona ar parakstu apliecina to, ka ir iepazinusies ar drošības un caurlaižu režīma prasībām un ir saņēmusi magnētisko karti* un/vai auto caurlaidi, kā arī apliecina ar parakstu un ir atbildīga par to pareizu lietošanu.
28. Aizliegts, sev piesaistīto magnētisko karti* un/vai auto caurlaidi, nodot lietošanā citai personai vai izmantot auto caurlaidi transportlīdzeklim, kurš nav minēts apstiprinātajā sarakstā.
29. Atrodoties Ministrijas teritorijā, obligāti vienmēr ir jābūt līdzi personu apliecinošam dokumentam.
30. Ministrijas teritorijā ir atļauts iekļūt tikai apstiprinātajā sarakstā minētajām personām un transportlīdzekļiem.
31. P/s norādītie darbinieki pirms darbu uzsākšanas novieto visas viedierīces tām paredzētajos skapīšos saskaņā ar Ministrijas apsardzes personāla norādījumiem vai arī saskaņo ar Drošības nodaļas atbildīgo amatpersonu to ienešanu un lietošanu.
32. Magnētiskās kartes* nozaudēšanas gadījumā darbinieks nekavējoties informē par to Ministrijas apsardzes personālu vai Drošības nodaļas atbildīgo amatpersonu. Komersants pilnā apmērā atlīdzina ar magnētiskās kartes* un/vai auto caurlaides nozaudēšanu radušos finansiālos zaudējumus.
33. Ja magnētiskā karte tiek iedota trešajai personai, magnētiskās kartes atbildīgajai personai tiek liegta ieeja Ministrijā un par to tiek informētas drošības iestādes un līguma slēdzējs.
34. Transportlīdzekļu iebraukšanas laikā, tajā drīkst atrasties tikai transportlīdzekļa vadītājs (ir jau piereģistrējies caurlaides punktā), pasažieri iet un reģistrējas caur caurlaides punktu.
35. Iebraucot ar transportlīdzekli Ministrijas teritorijā un izbraucot no tās, apsardzes personālam ir tiesības pārbaudīt transportlīdzekli. Ja iebraucot Ministrijas teritorijā transportlīdzeklī atrodas materiālās vērtības, darba instrumenti, personai jānodod materiāli tehnisko līdzekļu (turpmāk - MTL) saraksts apsardzes personālam un izbraucot no Ministrijas teritorijas, apsardzes personāls pārbauda transportlīdzekli un salīdzina materiālās vērtības ar sarakstu. Ja saraksts par MTL ievešanu netiek iesniegts, izbraucot no Ministrijas teritorijas, transportlīdzeklī atrastie MTL tiek uzskatīti par nelikumīgi iegūtiem un transportlīdzeklis netiek izlaists no teritorijas līdz apstākļu noskaidrošanai. 
36. P/s norādīto darbinieku vai transportlīdzekļu izmaiņu gadījumā komersantam 10 (desmit) darba dienas pirms grozījumos norādītā darbinieka vai transportlīdzekļa nepieciešamības iekļūt Ministrijas teritorijā ir jāiesniedz jaunais apstiprinātais saraksts. Sarakstā neesošajiem darbiniekiem un transportlīdzekļiem piekļuve Ministrijas teritorijai tiek liegta.
37. Beidzoties darba attiecībām, katrai personai personīgi jānodod viņai piesaistītā magnētiskā karte* un/vai auto caurlaide Ministrijas apsardzes personālam vai Drošības nodaļas amatpersonai.
38. P/s norādītajiem darbiniekiem ir atļauts uzturēties iepriekš ar Drošības nodaļu saskaņotā vietā, kas ir saistīta ar tiešo darba pienākumu izpildi. Atrasties citā vietā bez iemesla un nepieciešamības ir kategoriski aizliegts.
39.  P/s norādītajiem darbiniekiem pēc uzaicinājuma un bez ierunām ir jāuzrāda personu apliecinošs dokuments un piesaistītā magnētiskā karte* apsardzes personālam vai Drošības nodaļas amatpersonai.
40. Ministrijas teritorijā smēķēšana ir atļauta tikai tam paredzētajā vietā.
41. Veicot būvniecības darbus vai pakalpojumu Ministrijas teritorijā, jāievēro darba drošības noteikumi, t.sk., Ministrijas teritorijā aizliegts patvaļīgi pārvietoties, bez atļaujas ienest viedierīces (t. sk. mobilos tālruņus, portatīvos datorus, viedpulksteņus), fototehniku, video un audio ierakstošās ierīces un filmēt, fotografēt, veikt sarunu ierakstus, ienest ieročus, munīciju, sprādzienbīstamus priekšmetus un vielas, elektrošoka ierīces, gāzes baloniņus un aukstos ieročus, kas paredzēti miesas bojājumu nodarīšanai.
42. Par visiem drošības režīma pārkāpumiem un incidentiem Ministrijas teritorijā nekavējoties jāinformē Drošības nodaļas atbildīgās amatpersonas.
43. P/s norādītajiem darbiniekam aizliegts ar darbu Ministrijā nesaistītajām personām jebkādā veidā atklāt (mutiski, rakstiski, ar rīcību vai uzvedību), informāciju par Ministrijas teritorijā veikto darbu/pasūtījumu un tā izpildes gaitu, tajā skaitā amatpersonu vārdus un uzvārdus, ja tas nav nepieciešams darba pienākumu izpildes ietvaros.
44. P/s norādītajiem darbiniekam ir pienākums nekavējoties informēt savu komersanta vadību un Ministrijas vai līguma slēdzēja atbildīgo amatpersonu, ja kāda persona ir izrādījusi pastiprinātu (neikdienišķu) interesi par pasūtījuma izpildi vai darbinieku pienākumiem Ministrijā vai darbinieku saistībā ar pasūtījuma izpildi uzrunājuši plašsaziņas līdzekļi vai ir citas personas, kuras vēlas noskaidrot informāciju par darbinieka darba pienākumiem Ministrijā.
45. Kategoriski aizliegts veikt dažāda rakstura darbības, kurās ir saskatāmas noziedzīgā nodarījuma un drošības režīma pārkāpuma pazīmes:
a. Bīstamu vielu un priekšmetu ienešana;
b.  Fotografēšana, filmēšana un sarunu ierakstīšana;
c. videoreģistrātoru lietošana; 
d. iebraukšana Ministrijas teritorijā ar autotransportu, kuram ir rūpnieciski iebūvēta videoreģistrācijas sistēma (automašīnas vadītājam par to jābrīdina apsardzes personāls un jārīkojas saskaņā ar norādījumiem);
e. MTL bojāšana;
f. MTL zādzība;
g. alkoholisku un citu apreibinošo vielu ienešana/ievešana/lietošana; 
h. iekļūšana un atrašanās vietās, kas nav saistītas ar tiešo darba pienākumu izpildi;
i. patvaļīga iekļūšana Ministrijas teritorijā;
j. DRONU izmantošana bez saskaņošanas;
k.  un cita rakstura darbības, kas nav saskaņotas ar Drošības nodaļu. 

*nosacījumi attiecas, ja ir saņemta magnētiskā karte
[bookmark: _Hlk230076533]












































Līguma pielikums Nr.8
Pasūtītāja par līguma izpildi atbildīgo personu saraksts	objektos



Līguma pielikums Nr.9
Apdrošinātāja par līguma izpildi atbildīgo personu saraksts

	Nr.p.k.
	Apdrošinātājs
	Par līguma izpildi atbildīgā persona
(vārds, uzvārds; amats; tālr.nr., e-pasta adrese)

	
	
	





Līguma pielikums Nr.10

APAKŠUZŅĒMĒJU SARAKSTS /paraugs/
DARBU VEIDS UN PAREDZĒTAIS DARBU APJOMS EUR
		Apakšuzņēmēja nosaukums[footnoteRef:2] un reģistrācijas numurs, kontaktinformācija [2:  Apdrošinātāja  piesaistīta vai nolīgta persona, kura veic darbu izpildi,, kas nepieciešami ar pasūtītāju noslēgta publiska pakalpojuma līguma izpildei.] 

	Mikrouzņēmums, mazais vai vidējais uzņēmums[footnoteRef:3] [3:  Mikrouzņēmums ir uzņēmums, kurā ir nodarbināti mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro;
Mazais uzņēmums- ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; 
  Vidējais uzņēmums- ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro] 

	Darbu veids
	Darbu apjoms EUR (bez PVN) no kopējā darbu apjoma[footnoteRef:4] [4:  Apakšuzņēmēja veicamo preces piegādes kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo darbu vērtību.] 

	Saistītie uzņēmumi[footnoteRef:5] [5:  par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā  ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.] 

	Apakšuzņēmēja apakšuzņēmējs[footnoteRef:6] (ja tāds tiks piesaistīts) nosaukums un reģistrācijas numurs, kontaktinformācija [6:  Apakšuzņēmēja piesaistīta vai nolīgta persona, kura veic pakalpojuma izpildi citam apakšuzņēmējam.] 

	Mikrouzņēmums, mazais vai vidējais uzņēmums2
	Darbu veids
	Darbu apjoms EUR (bez PVN) no Apakšuzņēmējam nodotā darbu apjoma3
	Saistītie uzņēmumi4

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	


Ar šo _____________, Reģ. Nr._______________, juridiskā adrese______________________, apliecinu, ka visa sniegtā informācija ir pareiza, un ka Līguma “Par nekustamo īpašumu apdrošināšanu pret uguns un dabas stihiju radītiem postījumiem”, Nr. Pa/2026 -____, Apdrošinātājam paredzēto darbu apjoms sastāda - ______EUR bez PVN no kopējā apjoma, un apakšuzņēmējiem paredzēto darbu apjoms sastāda - ______EUR bez PVN no kopējā apjoma.
   	Saraksts sastādīts un parakstīts 202___. gada



Līguma pielikums Nr.12
IEROBEŽOTA PIEEJAMĪBA (pēc aizpildīšanas)

APLIECINĀJUMS /paraugs/
par ierobežotas pieejamības informācijas neizpaušanu
(Līgums Nr._________________, reģistrēts 20___.gada ____. __________)

	Es,
	 

	
	(vārds, uzvārds)
	 

	 
	 
	,apņemos

	 
	(personas kods (ārvalstniekiem – dzimšanas datums), darba devējs)
	 


1. neizpaust ierobežotas pieejamības informāciju, kas man tiks uzticēta vai kļūs zināma, pildot amata vai dienesta pienākumus vai konkrētu darba vai dienesta uzdevumu;
1. bez iebildumiem un precīzi izpildīt ar ierobežotas pieejamības informācijas aizsardzību saistīto rīkojumu (pavēļu), noteikumu un instrukciju prasības, ar kurām esmu iepazīstināts;
1. ziņot par prettiesiskiem mēģinājumiem iegūt no manis ierobežotas pieejamības informāciju, kā arī par man zināmiem informācijas aizsardzības pasākumu pārkāpumiem.
Esmu brīdināts(-a), ka par ierobežotas pieejamības informācijas izpaušanu, nozaudēšanu un citiem šīs informācijas aizsardzības pasākumu pārkāpumiem tikšu saukts(-a) pie disciplināratbildības un/vai kriminālatbildības.
	Kontaktinformācija:
	 
	 

	 
	(mob. tel.)
	(e-pasts)




Datumu skatīt laika zīmogā

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU





IEROBEŽOTA PIEEJAMĪBA (pēc aizpildīšanas)


